**APM Ialomița: Decizie de încetare a suspendării autorizației integrate de mediu pentru SC Clean Tech International SRL**

Printr-un comunicat de presă, Agenția pentru Protecția Mediului Ialomița anunță că a emis în data de 20.08.2019 Decizia nr. 2 de încetare a suspendării Autorizației Integrate de Mediu nr. 1/17.03.2014 emisă pentru **SC Clean Tech International SRL**. Potrivit aceluiași comunicat, decizia a fost luată în baza adresei nr. 1072/GM/CJIL/20.08.2019, ce are anexată nota de constatare nr. 2568/20.08.2019, documente emise de GNM-Comisariatul Județean Ialomița, prin care se precizează că stadiul îndeplinirii măsurilor ce au stat la baza emiterii Deciziei de Suspendare a Autorizației Integrate de Mediu și a asumării de către **SC Clean Tech International SRL** de respectare a condițiilor din autorizație, dau dreptul ca activitatea să fie reluată și se propune încetarea suspendării Autorizației Integrate de Mediu nr. 1/17.03.2014. «Menționăm că decizia de suspendare a Autorizației Integrate de Mediu a fost luată în urma propunerii GNM-Comisariatul Județean Ialomița prin adresa nr. 1011/GM/CJIL și a notei de constatare anexate nr. 2511. Măsura a fost luată în urma controlului GNM-Comisariatul Județean Ialomița din 06-07.08.2019, prin care s-a constatat că nu au fost îndeplinite toate măsurile impuse prin Notificarea prealabilă nr. 4067 din 24.05.2019. Specificăm faptul că **SC Clean Tech International SRL** a depus în data de 25.07.2019 documentația pentru actualizarea Autorizației Integrate de Mediu, procedură care se va derula, conform legislației în vigoare, cu consultarea publicului» se mai arată în același comunicat.

***21 August 2019,***

<http://www.independentonline.ro/2019/08/21/APM-Ialomita--Decizie-de-incetare-a-suspendarii-autorizatiei-integrate-de-mediu-pentru-SC-Clean-18802>